ПРИЛОГ 1

ЛИСТА ОПАСНОГ ОТПАДА ОД ГРАЂЕЊА И РУШЕЊА КОЈИ САДРЖИ АЗБЕСТ

1. Чврсто везани азбестни отпад - грађевински отпад који садржи азбест и претежно неорганске материје:

1) Азбестноцементни производи:

а) равне или таласасте плоче великог формата,

б) фасадне и кровне плоче малог формата,

в) азбестно цементна галантерија (посуде за растиње, итд),

г) цеви за високо и нискоградњу,

д) цеви за наводњавање и одводњавање;

2) Азбестноцементна прашина и азбестноцементни муљ - прашина и муљ из обраде азбестцемента;

3) Отпад који садржи азбест обрађен методама очвршћавања:

а) азбест нанешен бризгањем и/или навлачењем отврднут неорганским везивом,

б) обрађене лаке грађевинске плоче, ватросталне плоче и плоче за заштиту од пожара,

в) обрађени азбестни папири и картони,

г) други обрађени слабо везани отпад који садржи азбест попут азбестних трака и тканина;

2. Чврсто везани азбестни отпад - грађевински отпад који садржи претежно органске материје настао у поступцима прераде азбеста:

1) Материјали загађени азбестним влакнима:

а) конструкциони елементи и уређаји који се користе код уклањања материјала који садрже слабо везани азбест,

б) подне облоге, текстил, завесе,

в) фолије,

г) изолациони материјали,

д) радна заштитна одећа;

2) Грађевински хемијски производи који садрже азбест:

а) китови за спајање, површински китови,

б) пунила и заливне масе,

в) заптивне масе,

г) пластичне масе и лепкови,

д) боје;

3) Други отпад који садржи азбест са претежно органским материјама:

а) подне облоге,

б) киселоотпорне посуде;

4) Отпадни азбест очвршћен неорганским везивима;

3. Слабо везани азбестни отпад - изолациони материјали који садрже азбест:

1) Отпад који садржи азбест настао при реконструкцији или одржавању делова грађевинских објеката или уређаја;

2) Прашина која садржи азбест, азбестна прашина и азбестни муљ:

а) честице прашине из филтерских уређаја,

б) сирови азбест настао у току прераде азбеста,

в) слабо-везани материјали који садрже азбест из уређаја и грађевинских елемената,

г) азбестни муљ настао при пречишћавању отпадних вода или рушењу грађевинских објеката и уређаја које садрже слабо везани азбест;

3) Лаке плоче које садрже азбест:

а) лаке грађевинске плоче,

б) ватросталне плоче,

в) плоче за заштиту од пожара;

4) Текстил и филтерски материјали који садрже азбест:

а) траке, савитљиве цеви, тканине, одећа за заштиту од високих температура,

б) азбестне плоче и заптивачи,

в) азбестни папир и картон.

Трајно складиштење отпада од грађења и рушења, који садржи азбест може бити дозвољено само ако су испуњени сви следећи услови:

1. трајно складиштење се врши у затвореним подземним и надземним објектима, старим рудницима, старим цигланама, старим каменоломима, на местима депресија уз обавезно покривање и израду завршног слоја;
2. да је у складу са законом којим се уређује складиштење опасног отпада;
3. да је за предметну локацију извршена процедура процене утицаја на животну

средину.

Одлагање слабо везаног азбеста се може дозволити само уз претходно очвршћивање, солидификацијом и/или стабилизацијом отпада.

ПРИЛОГ 2

НАЧИН ОБЕЛЕЖАВАЊА ОПАСНОГ ОТПАДА ОД ГРАЂЕЊА И РУШЕЊА

КОЈИ САДРЖИ АЗБЕСТ

Амбалажа отпада који садржи азбест мора бити обележена на следећи начин:

а) етикета мора да има одговарајуће димензије: најмање 5сm висине (Н) и 2,5сm ширине;

б) етикета мора да се састоји из два дела: на горњем делу етикете (h1= 40% H), на црној позадини, налази се слово „aˮ у белој боји; на доњем делу етикете (h2= 60% H), на црвеној позадини, налази се натпис у белој или црној боји;

в) ако отпад садржи крокидолит, на етикети мора бити наведено: „Садржи крокидолит/плави азбестˮ.



Обележавање амбалаже отпада који садржи азбест:

На амбалажи морају бити видљиво, читљиво и неизбрисиво наведени:

а) симбол и релевантне ознаке опасности;

б) сигурносна упутства.

Ако се на амбалажи налазе додатна сигурносна упутства, она не смеју бити у супротности са подацима наведеним у складу са подтач. а) и б).

Обележавање у складу са ставом 1. овог прилога врши се на следећи начин: - лепљењем етикете на амбалажи, - сигурним везивањем етикете на паковању или - директним штампањем на амбалажи.

Отпад који садржи азбест и који је упакован само у непричвршћен пластични омот или на сличан начин сматра се као упаковани отпад и мора бити обележен у складу са горе наведеним етикетама.

ПРИЛОГ 3

ЛИСТА ОТПАДА ОД ГРАЂЕЊА И РУШЕЊА КОЈИ САДРЖИ, САСТОЈИ СЕ ИЛИ ЈЕ КОНТАМИНИРАН POPS МАТЕРИЈАМА ЗА КОЈИ СЕ МОЖЕ ПРИМЕНИТИ АЛТЕРНАТИВНО ОДЛАГАЊЕ

17 01 06\* мешавине или поједине фракције бетона, цигле, плочице и керамика који садрже опасне супстанце

17 05 03\* земља и камен који садрже опасне супстанце

17 09 02\* отпади од грађења и рушења који садрже PCB (нпр. заптивачи који садрже PCB, подови на бази смола који садрже PCB, глазуре које садрже PCB и кондензатори који садрже PCB)

17 09 03\* остали отпади од грађења и рушења (укључујући мешане отпаде) који садрже опасне супстанце

Максимална гранична концентрација супстанци у наведеном отпаду

Алдрин: 5.000 mg/kg;  
Хлордан: 5.000 mg/kg;  
Хлордекон: 5.000 mg/kg;

DDT (1,1,1-трихлор-2,2-bis (4-хлорфенилетан) 5.000 mg/kg;

Хлоровани С10-С13 алкани (short-chain chlorinated paraffins, SCCPs): 10.000 mg/kg;  
Диелдрин: 5.000 mg/kg;

Ендосулфан: 5.000 mg/kg;  
Ендрин: 5.000 mg/kg;

Хептахлор: 5.000 mg/kg;

Хексабромбифенил: 5.000 mg/kg;

Хексабромциклододекан (HBCDD) хексабромциклододекан, 1,2,5,6,9,10 хексабромциклододекан и његови главни диастереоизомери: alfa-хексабромциклододекан, beta-хексабромциклододекан и gama- хексабромциклододекан: 1.000 mg/kg;  
  
Хексахлорбензен: 5.000 mg/kg;

Хексахлорбутадиен: 1.000 mg/kg;  
Хексахлорциклохексани, укључујући линдан: 5.000 mg/kg;  
Мирекс: 5.000 mg/kg;  
  
Пентахлорбензен: 5.000 mg/kg;  
Перфлуороктан сулфонска киселина и њени деривати (PFOS) (C8F17SO2X) (X = OH, soli metala (O-M+), халид, амид, и остали деривати укључујући полимере): 50 mg/kg;

Полихлоровани нафталени – хемијска једињења састављена од нафталенског прстена на коме су атоми водоника супституисани атомима хлора: 1.000 mg/kg;

Укупна (збирна) концентрација тетрабромдифенилетра (C12H6Br4O), пентабромдифенилетра (C12H5Br5O), хексабромдифенилетра (C12H4Br6O) и хептабромдифенилетра (C12H3Br7O): 10.000 mg/kg;

Полихлоровани бифенили (PCB) (3):  
50 mg/kg;  
Полихлоровани дибензо-п-диоксини и дибензофурани (PCDD/PCDF) (4):  
5 mg/kg;  
  
Токсафеон: 5.000 mg/kg;

Трајно складиштење од грађења и рушења који садржи, састоји се или је контаминиран POPS материјама ће бити дозвољено само када су испуњени сви следећи услови:  
1. Место за складиштење се налази на једној од следећих локација:  
– безбедно, дубоко, испод земље, формације од тврде стене,  
– рудници соли,  
– депоније за опасан отпад, под условом да се отпад учврстио или делимично стабилизовао;  
2. Да је у складу са законом којим се уређује складиштење опасног отпада;  
3. Да је за предметну локацију извршена процедура процене утицаја на животну средину.

ПРИЛОГ 4

ВРСТЕ ТРЕТМАНА СТРУГАНОГ АСФАЛТА

Третмана отпадног асфалта може бити:

- третман струганог асфалта по врућем поступку на месту уградње;

- третман струганог асфалта по врућем поступку у постројењу;

- третман струганог асфалта по хладном поступку на месту уградње;

- третман струганог асфалта по хладном поступку у постројењу.

Избор третмана струганог асфалта врши се зависно од следећих критеријума:

1. стања и типа постојећег коловоза;
2. саобраћајног оптерећења на путу;
3. карактеристика асфалтног слоја који се рециклира (врста, квалитет, хомогеност, количина);
4. планиране динамике извођења радова;
5. расположивости материјала за рециклирање;
6. структурних захтева коловоза.

У поступку третман струганог асфалта приоритет и предност има хладан поступак рециклаже.